సోయిచిరో హోండా

సోయిచిరో హోండా (ఆంగ్లం: Soichiro Honda; 1906 నవంబరు 17 - 1991 ఆగస్టు 5) జపనీస్ ఇంజనీర్, పారిశ్రామికవేత్త. 1948లో, అతను హోండా మోటార్ కంపెనీ లిమిటెడ్ ను స్థాపించాడు. సైకిల్ మోటార్లను తయారు చేసే చెక్క ష్యాక్ నుండి బహుళజాతి ఆటోమొబైల్, మోటార్ సైకిల్ తయారీదారుగా దాని విస్తరణను పర్యవేక్షించాడు.

 ప్రారంభ జీవితం 
సోయిచిరో హోండా 1906 నవంబరు 17న హమామత్సు సమీపంలోని షిజువోకా ఇవాటా జిల్లాలోని కోమి గ్రామంలో జన్మించాడు. అతను తన చిన్ననాటి నుండి తండ్రి గిహీ హోండా సైకిల్ మరమ్మతు వ్యాపారంలో సహాయం చేస్తూ గడిపాడు. ఆయన తల్లి మికా హోండా చేనేత కార్మికురాలు, కాగా తండ్రి ఒక కమ్మరి. ఆయన సాంప్రదాయ విద్యపై ఆసక్తి చూపలేదు. ఆయన పాఠశాలలో అందుకున్న ప్రొగ్రస్ రిపోర్ట్ ని, తల్లిదండ్రులకు చూపించకుండానే స్టాంప్ వేసి వాటిని తిరిగి ఇచ్చేవాడు. దీనికి ఆయన సైకిల్ పెడల్ రబ్బరు కవర్ తో ఒక నకిలీ స్టాంప్ రూపొందించుకున్నాడు. అయితే, అతను ఇతర పిల్లల కోసం నకిలీ స్టాంపులను తయారు చేయడం ప్రారంభించాక ఈ మోసం బయటపడింది.

చిన్నతనంలో, సోయిచిరో హోండా తన గ్రామంలో చూసిన మొట్టమొదటి కారుతో థ్రిల్ అయ్యాడు. పైలట్ ఆర్ట్ స్మిత్ తయారు చేసిన విమానం ప్రదర్శనను చూసిన ఆయన యంత్రాలు, ఆవిష్కరణల పట్ల మక్కువ పెంచుకున్నాడు.

15 సంవత్సరాల వయస్సులో, ఎటువంటి అధికారిక విద్య లేకుండా, ఆయన ఇంటి నుండి పని కోసం టోక్యో వెళ్ళాడు. 1922లో ఒక గ్యారేజీలో శిక్షణ పొందాడు. ఉద్యోగం విషయంలో కొంత సంకోచం తరువాత, అతను ఆరు సంవత్సరాలు అక్కడే ఉండి, కారు మెకానిక్ గా పనిచేసి, 1928లో తన 22వ ఏట సొంత ఆటో మరమ్మతు వ్యాపారాన్ని ప్రారంభించడానికి ఇంటికి తిరిగి వచ్చాడు.

 హోండా మోటార్ కో, లిమిటెడ్ అభివృద్ధి 
ఆయన టయోటా కోసం పిస్టన్ రింగ్స్ ను ఉత్పత్తి చేయడానికి టోకై సీకిని స్థాపించాడు. రెండవ ప్రపంచ యుద్ధం సమయం 1944 బాంబర్ దాడిలో ప్లాంట్ నాశనం అయింది. 1945లో వచ్చిన మికావా భూకంపంలో ఇవాటా ప్లాంట్ కూలిపోయింది. యుద్ధం తరువాత, ఆయన సంస్థ అవశేషాలను టయోటాకు 450,000 యెన్లకు విక్రయించాడు. అక్టోబరు 1946లో ఆయన టెక్నికల్ రీసెర్చ్  స్థాపించాడు. 1948లో ఆయన పూర్తి మోటారు సైకిల్, టైప్ ఎ ను ఉత్పత్తి చేయడం ప్రారంభించాడు, ఇది హోండా రూపొందించిన మొట్టమొదటి సామూహిక-ఉత్పత్తి ఇంజిన్ ద్వారా నడపబడింది. ఇది 1951 వరకు విక్రయించబడింది. 1949లో టైప్ డి అనేది హోండా రూపొందించిన, ఉత్పత్తి చేసిన రకం డి-ఉక్కు చట్రంతో కూడిన మోటార్సైకిల్, ఇది 2-స్ట్రోక్,  cc 3, డ్రీమ్ సిరీస్ మోటార్ సైకిల్ లలో మొదటి మోడల్గా మారింది. సొసైటీ ఆఫ్ ఆటోమోటివ్ ఇంజనీర్స్ ఆఫ్ జపాన్ టైప్ ఎ, టైప్ డి నమూనాలను వారి 240 ఆటోమోటివ్ టెక్నాలజీ మైలురాళ్లలో రెండుగా జాబితా చేసింది. 1949లో, హోండా తన స్నేహితుడు ఫుజీసావాను నియమించింది, అతను ఆర్థిక పరిస్థితులను పర్యవేక్షించి సంస్థ విస్తరణకు సహాయపడ్డాడు. 1959లో, హోండా మోటార్ సైకిల్స్ యునైటెడ్ స్టేట్స్ లో తన మొదటి డీలర్షిప్ ను ప్రారంభించింది. హోండా మోటార్ కంపెనీ అధ్యక్షుడిగా, సోయిచిరో హోండా కంపెనీని బిలియన్ డాలర్ల బహుళజాతి సంస్థగా మార్చాడు. ఇది ప్రపంచంలో అత్యధికంగా అమ్ముడైన మోటార్ సైకిళ్లను ఉత్పత్తి చేసింది. ఆయన ఇంజనీరింగ్, మార్కెటింగ్ నైపుణ్యాల ఫలితంగా హోండా మోటార్ సైకిళ్ళు ఆయా దేశీయ మార్కెట్లలో ట్రయంఫ్, హార్లే-డేవిడ్సన్ లను అధిగమించాయి. 

1973లో పదవీ విరమణ చేసే వరకు ఆయన అధ్యక్షుడిగా కొనసాగాడు. పీపుల్ మ్యాగజైన్ 1980లో ఆయనని "25 మోస్ట్ ఇంట్రిగ్వింగ్ పీపుల్ ఆఫ్ ది ఇయర్" జాబితాలో చేర్చింది, అతన్ని "జపనీస్ హెన్రీ ఫోర్డ్" గా పేర్కొంది. పదవీ విరమణలో, ఆయన హోండా ఫౌండేషన్ తో తనను తాను నిమగ్నం చేసుకున్నాడు.

 వృద్ధాప్యం 
సోయిచిరో హోండా, ఆయన భార్య సచీ ఇద్దరూ ప్రైవేట్ పైలట్ లైసెన్సులను కలిగి ఉన్నారు. ఆయన 77 సంవత్సరాల వయస్సులో స్కీయింగ్, గోల్ఫ్, రేసింగ్ కార్లు, హ్యాంగ్ గ్లైడింగ్, బెలూనింగ్ వంటివి ఆస్వాదించాడు. అతను ఒక అత్యంత నిష్ణాత కళాకారుడు. వారి కుమారుడు హిరోటోషి హోండా, ముగెన్ మోటార్స్పోర్ట్స్ వ్యవస్థాపకుడు, మాజీ సీఈఓ.

1982లో సోయిచిరో హోండా సాధించిన విజయాలకు గుర్తింపుగా అమెరికన్ సొసైటీ ఆఫ్ మెకానికల్ ఇంజనీర్స్ (ASME) సోచి హోండా పతకాన్ని స్థాపించింది - ఈ పతకం వ్యక్తిగత రవాణా రంగంలో అత్యుత్తమ సాధన, గణనీయమైన ఇంజనీరింగ్ సహకారాన్ని గుర్తిస్తుంది. 1989లో, అతను డెట్రాయిట్ సమీపంలోని ఆటోమోటివ్ హాల్ ఆఫ్ ఫేమ్ ప్రవేశం పొందాడు. 

1991 ఆగస్టు 5న సోయిచిరో హోండా కాలేయం వైఫల్యం కారణంగా తన 84వ యేట మరణించాడు. ఆయన మరణానంతరం గ్రాండ్ కార్డన్ ఆఫ్ ది ఆర్డర్ ఆఫ్ ది రైజింగ్ సన్ గా గుర్తింపు పొందాడు.

 గౌరవాలు 

 గ్రాండ్ ఆఫీసర్ ఆఫ్ ది ఆర్డర్ ఆఫ్ మెరిట్ ఆఫ్ ది ఇటాలియన్ రిపబ్లిక్ (30 మార్చి 1978) 55x55px|ribbon bar
 గ్రాండ్ కార్డన్ ఆఫ్ ది ఆర్డర్ ఆఫ్ ది రైజింగ్ సన్ (ఆగష్టు 5,1991) 55x55px|ribbon bar
 సీనియర్ థర్డ్ ర్యాంక్ (ఆగస్టు 5,1991) మరణానంతరం 
 స్కౌట్ అసోసియేషన్ ఆఫ్ జపాన్ యొక్క గోల్డెన్ ఫెసెంట్ అవార్డు (1991) 55x55px|ribbon bar

 మూలాలు 

వర్గం:1991 మరణాలు
వర్గం:1906 జననాలు
వర్గం:Articles containing Japanese-language text